**Cofnodion Cyfarfod Statudol Cyngor Cymuned Llandybïe a gynhaliwyd yn Swyddfeydd y Cyngor, Y Stryd Fawr, Llandybïe, ac arlein drwy gyfrwng Teams, ar ddydd Mercher, Mai 28ain, 2025 am 6.30yh.**

|  |  |  |  |
| --- | --- | --- | --- |
| **Presennol**  |   |  |  |
| Cynghorwyr | P. H. Roberts  | R.W. Barnes  | H. Davies  |
|  | S. Roberts  | Mrs A. J. Evans  | G. J. Davies  |
|  | R. A. Davies  | J.W. Tandy  | L. Wilkins  |
|  | D. W. Hopkins  | E. W. Nicholas  |   |
|  |   |   |   |
|  |   |   |   |
| **Yn mynychu arlein**  | A. W. Jones  | Mrs K. D. L. Davies  | L. Jones  |
| **Ymddiheuriadau**  | N. C. Davies D. Thomas  | E. Davies A. Thomas  | C. R. Thomas  |
| **Heb fod yn bresennol****713.**  | Neb.  |   |   |
| **Penodi Cadeirydd ac Is-Gadeirydd**  |

Roedd y Cadeirydd, y Cyng D. W. Hopkins wedi egluro ei fod yn draddodiad gan y cyngor, ar achlysuron fel hyn, i holi’r Is-Gadeirydd os roedd am gael ei ystyried i gymryd y Gadair, ac atebodd yr Is-Gadeirydd presennol, y Cyng J. W Tandy, ei fod yn hapus i gael ei ystyried.

Gofynnodd y Cadeirydd os oedd unrhyw enwebiadau eraill ar gyfer y Gadair. Nid oedd unrhyw enwebiad arall, felly gofynnwyd bod y Cyng J.W Tandy yn cael ei gynnig a’i eilio i esgyn i’r Gadair. Fe’i cynigiwyd gan y Cyng R.W. Barnes a’i eilio gan y Cyng A. J. Evans.

Cynhaliwyd pleidlais ac fe etholwyd y Cyng J. W. Tandy, yn unfrydol, yn Gadeirydd ar Gyngor Cymuned Llandybïe am y flwyddyn 2025/26.

Cymerodd y Cadeirydd newydd etholedig, y Cyng J. W. Tandy, y Gadair ac fe ddiolchodd i’r Cyng D. W Hopkins am ei flwyddyn lwyddiannus yn y swydd.

Yna, aeth y Cadeirydd, y Cyng J. W. Tandy, yn ei flaen i ofyn am enwebiadau am Is-Gadeirydd, ac roedd ef ei hun wedi cynnig y Cyng A. J. Evans; eiliwyd y cynnig gan y Cyng P. H. Roberts.

Cynhaliwyd pleidlais ac fe etholwyd y Cyng A. J. Evans, yn unfrydol, yn Is-Gadeirydd am y flwyddyn 2025/26.

**Penderfynwyd** bod y Cyng J. W. Tandy yn cael ei benodi’n Gadeirydd, a’r Cyng A. J. Evan yn Is-Gadeirydd y cyngor. Yna roedd y ddau wedi tyngu eu llwon derbyn swydd.

**714.**

**Penodi’r Pwyllgorau**

Roedd y Cadeirydd, y Cyng J. W.Tandy, wedi esbonio ei fod, yng nghwmni’r cyn Gadeirydd a’r Clerc, wedi trafod rhesymoli nifer y cyfarfodydd drwy uno pwyllgorau sy’n delio â themáu cyffredin; byddai hyn yn caniatáu bod aelodau y pwyllgorau, sydd hefyd yn gynghorwyr sir, yn gallu canolbwyntio ar y materion dan sylw. Roedd hefyd wedi datgan ei fod o’r farn y dylai cynghorwyr unigol wasanaethu ar un pwyllgor yn unig, a dylai pob pwyllgor gynnwys un cynghorydd o bob ward.

Tra eu bod yn cytuno â’r ethos o resymoli, roedd y Cyng R. A. Davies a’r Cyng A. W. Jones o’r farn y dylai fod modd cyhoeddi drafftiau o unrhyw gynigion, gan wneud hynny ymlaen llaw.

Eglurodd y Cadeirydd bod pwyllgorau yn trafod mewn cyfarfodydd, ar lafar, unrhyw newidiadau, a bod ein Rheolau Sefydlog yn cynnig arweiniad o ran newid ac ad-drefnu’r pwyllgorau.

Roedd y Clerc wedi ymyrryd, gan awgrymu bod manylion y rhesymoli arfaethedig i bum pwyllgor, yn ogystal â Phwyllgorau Cyffredin a Statudol, gan gynnwys y pwyllgorau cyfredol a’u haelodau, yn cael eu dosbarthu, a bydd modd trafod y cynigion i’w cadarnhau yng Nghyfarfod Cyffredin mis Mehefin.

**Penderfynwyd** **gohirio’r** penderfyniad i resymoli’r trefniadau, a thrafod penodi aelodau i’r Pwyllgorau hyd at Gyfarfod Cyffredin mis Mehefin. Bydd y Clerc yn ebostio cynigion y Cadeirydd at yr holl Gynghorwyr.

**715.**

**Cynrychiolwyr ar Gyrff Allanol**

**Penderfynwyd** bod yr Aelodau canlynol yn cynrychioli'r Cyngor ar y cyrff

allanol canlynol:

Un Llais Cymru Sir Gaerfyrddin: E. Davies a Mrs C. Thomas

Pwyllgor y Cynghorau Mwy o Faint Un Llais Cymru: y Cyng J. W. Tandy

Cymdeithas Teithwyr Rheilffordd Canolbarth Cymru: y Cyng A. J. Evans, Is-Gadeirydd

Corff Llywodraethu Ysgol Gynradd Saron: Mrs C. R. Thomas

Corff Llywodraethu Ysgol Gynradd Penygroes: J. W. Tandy

Corff Llywodraethu Ysgol Gynradd y Blaenau: P. H. Roberts

Corff Llywodraethu Ysgol Gynradd Llandybïe: Penderfynwyd holi’r Cyng E. Davies, a oedd wedi cyflwyno ei ymddiheuriadau, i ofyn os roedd am gymryd lle y Cyng S. Roberts.

**Penderfynwyd** peidio cynnig enw cynghorydd i wasanaethau fel llywodraethwr yn Ysgol Gynradd Gorsals ac Ysgol Gynradd Parcyrhun.

**Penderfynwyd** mabwysiadu’r cynghorwyr uchod i wasanaethu ar y cyrff allanol uchod am y flwyddyn 2025/26 ac, yn achos y Cyng E. Davies, bydd ei swydd yn cael ei drafod, i’w gadarnhau, yn ystod Cyfarfod Cyffredin mis Mehefin.

**716.**

**Dyddiadau cyfarfodydd y Cyngor a’r Cyfarfod Statudol ar gyfer 2025/26**

**Penderfynodd** yr Aelodau y byddai'r cyfarfodydd yn parhau i gael eu cynnal ar nos Fercher olaf pob mis heblaw am Awst a Rhagfyr pan ni chynhelir cyfarfodydd. Hefyd **penderfynwyd** cynnal cyfarfodydd ychwanegol yn Ionawr a Medi ar nos Fercher gyntaf y mis, ond bod y Cadeirydd a’r Clerc yn defnyddio’u disgresiwn i benderfynu os oes gwir angen galw cyfarfod.

Cynhelir y Cyfarfod Statudol yn union cyn y Cyfarfod Cyffredin ym mis Mai 2026. Byddai unrhyw gyfarfodydd pwyllgorau newydd, a fydd o bosib yn deillio o’r cynigion rhesymoli a drafodir yng Nghyfarfod Cyffredin mis Mehefin, yn cael eu cynnal ar ail ddydd Mercher y mis, ag eithrio mis Awst a mis Rhagfyr.

**717.**

**Llofnodwyr**

Eglurodd y Clerc taw’r Cynghorydd K. D. L. Davies, y Cynghorydd S. Roberts a’r C|ynghorydd E. Davies sydd yn awdurdodi’r taliadau ar hyn o bryd.

**Penderfynwyd** bod y Cynghorwyr S. Roberts, K. D. L. Davies ac E. Davies yn parhau fel llofnodwyr.

**718.**

Gan nad oedd unrhyw fusnes pellach i'w drafod, daeth y Cadeirydd â'r cyfarfod i ben am 6.59 yh.